
[bookmark: _GoBack]Евразия экономикалык бирлигинин алкагында медициналык 
буюмдарды (медициналык багыттагы буюмдарды жана медициналык техниканы) жүгүртүүнүн бирдиктүү принциптери жана эрежелери жөнүндө 2014-жылдын 23-декабрындагы макулдашууга 
өзгөртүү киргизүү тууралуу 
ПРОТОКОЛ
Евразия экономикалык бирлигине мүчө мамлекеттер, мындан ары мүчө мамлекеттер деп аталуучу,
2014-жылдын 29-майындагы Евразия экономикалык бирлиги жөнүндө келишимге негизденип,
төмөнкүлөр жөнүндө макулдашышты:
1-берене
2014-жылдын 23-декабрындагы Евразия экономикалык бирлигинин алкагында медициналык буюмдарды (медициналык багыттагы буюмдарды жана медициналык техниканы) жүгүртүүнүн бирдиктүү принциптери жана эрежелери жөнүндө макулдашуунун 4-беренесинин 11-пунктуна төмөнкүдөй өзгөртүүлөр киргизилсин:
«б» пунктчасында «мүчө мамлекеттин аймагына» деген сөздөр алып салынсын;
төмөнкүдөй мазмундагы «з» – «к» пунктчалары менен толукталсын:
«з) тиешелүү мүчө мамлекеттин мыйзамдарында белгиленген тартипте ыйгарым укуктуу орган тарабынан берилген уруксаттын негизинде конкреттүү пациентке турмуштук маанилүү көрсөткүчтөр боюнча медициналык жардам көрсөтүү үчүн Бирликтин бажы аймагына ташып киргизилген;
и) Бирликтин бажы аймагынан ташып чыгуу үчүн мүчө мамлекеттин аймагында өндүрүлгөн жана мүчө мамлекеттердин аймактарында сатууга арналбаган;
к) жалпы таңгак менен бириктирилген (алардын керектөө таңгагын сактоо шарты менен) жана мүчө мамлекеттин аймагында катталган, ошол мүчө мамлекеттин мыйзамдарына ылайык комплекттелген жана анын аймагында жүгүртүү үчүн гана арналган медициналык буюмдардын жана дары препараттарынын (салуулар, топтомдор, комплекттер жана аптечкалар) жыйындысын берген.».

2-берене
Ушул Протокол кол коюлган датадан тартып 10 календардык күн өткөндөн кийин убактылуу колдонулат. Мыйзамында эл аралык келишимдерди убактылуу колдонуу мүмкүнчүлүгү каралбаган мүчө мамлекет үчүн ушул Протокол ошол мүчө мамлекет ушул Протоколдун күчүнө кириши үчүн зарыл болгон ички мамлекеттик жол-жоболорду аткарган датадан тартып колдонулат.



Ушул Протокол мүчө мамлекеттер анын күчүнө кириши үчүн зарыл болгон ички мамлекеттик жол-жоболорду аткаргандыгы жөнүндө акыркы жазуу жүзүндөгү кабарламаны дипломатиялык каналдар боюнча депозитарий тарабынан алынган датадан тартып күчүнө кирет.

_________ шаарында 20_____-жылдын «___» __________ бир түп нускада орус тилинде түзүлдү.
Ушул Протоколдун түп нускасы Евразия экономикалык комиссиясында сакталат, ал ушул Протоколдун депозитарийи болуп саналат, ар бир мүчө мамлекетке анын күбөлөндүрүлгөн көчүрмөсү жөнөтүлөт.

